નં. ૧: એ આ કોઈ જફામાં પડવાને બદલે નવેસરથી પોતાની તકલીફ દૂર કરવાના બીજા કોઈ રસ્તા ચેક કરે. તેનો પ્લસ પોઈન્ટ એ છે કે આમ કરવાથી તે નવી કોઈ ઉપાધિ વ્હોરી લેવાને બદલે આર્થિક ખેંચ અને નોકરી જેવી પોતાની મૂળભૂત તકલીફોના નિરાકરણ પર જ ધ્યાન કેન્દ્રિત કરી શકશે. જ્યારે માઈનસ પોઈન્ટ એ છે કે, આટલાં વખતથી આવતાં સપનાનું શું? શું ખરેખર આ સપનું તેનાં બાપ અને દાદા જેવી જ તેની નિયતિ તરફ આંગળી ચીંધે છે? જો એ આ બધું પડતું મૂકીને અહીંથી જતો રહે અને પછી ય સપનાંનો માનસિક ત્રાસ જારી રહે તો એ જીરવવા જેટલો એ સક્ષમ છે ખરો?